9. ΝΟΜΟΘΕΤ. ΔΙΑΤΑΓΜΑ υπ’ αριθ. 578 της 10/12 Ιουν. 1970 (ΦΕΚ Α΄ 131) Περί τροποποιήσεως και συμπληρώσεως των περί οργανώσεως των Τηλεπικοινωνιών της Ελλάδος ισχυουσών διατάξεων. Άρθρ.1.-(Καταργήθη δια του άρθρ. 57 Ν. Δ. 165/1973). Άρθρ.2.-1.Ο Οργανισμός Τηλεπικοινωνιών Ελλάδος υποχρεούται εις την καταβολήν του υπό των διτάξεων του άρθρ. 21 του από 24-9/20.10.1958 Β. Δ/τος «περί κωδικοποιήσεως εις ενιαίον κείμενον νόμου των ισχυουσών διατάξεων περί των προσόδων των δήμων και κοινοτήτων» προβλεπομένου τέλους καθαριότητος δια τας πάσης φύσεως εγκαταστάσεις του, πλην του εναερίου και υπογείου δικτύου αυτού. Με την περιπτ. α παρ. 3 άρθρου δεύτερου Νόμ. 2167/24-27 Αυγ. 1993 (ΦΕΚ Α΄ 141), κατωτ. αριθ. 32, καθώς και την παρ. 17 άρθρο δεύτερο Νόμ. 2257/21-23 Νοεμ. 1994 (ΦΕΚ Α΄ 197), παρέμειναν σε ισχύ οι διατάξεις της άνω παρ. 1. 2.Τα δια το εναέριον και υπόγειον δίκτυον του Οργανισμού τούτου βεβαιωθέντα μέχρι τούδε και μη εισπραχθέντα τέλη, διαγράφονται. Τυχόν καταβληθέντα δεν αναζητούνται. 